ועדת הכספים, כנסת 19, פרוטוקול מספר 376, 2014-07-02 09:30

ניסן סלומינסקי: לפני הסעיפים 1 עד 6 שעל סדר היום, אנחנו נדון בסעיף 7, צו מס קניה (פטור) (תיקון מס' 2), התשע"ד-2013.

ניסן סלומינסקי: מי מציג?

<רקפת ישי: מנהלת תחום יבוא אישי, רשות המסים.

<רקפת ישי: הצו שלנו רוצה להפחית את הבירוקרטיה וליצור אחידות בין המכס לבין משרד הקליטה.

<רקפת ישי: היום כל התנאים לקבלת המענק הזה כתובים אצלנו בתעריף ואנחנו בודקים אותו, למרות שהבן אדם כבר מגיע עם תעודה ממשרד הקליטה, אחרי שכבר בדקו את הזכאות שלו ואישרו אותה, אנחנו בודקים אותו שוב כי כל התנאים כתובים אצלנו בתעריף.

<רקפת ישי: אנחנו מבקשים להסתמך על התעודות שמנפיק משרד הקליטה ומי שכבר נקבע שהוא קטין חוזר או אזרח עולה, אנחנו נכול להכיר בו ככזה בלי לבדוק שוב את העמידה בכל התנאים.

אלעזר שטרן: אני לא מבין.

אלעזר שטרן: אתם משרד האוצר?

<רקפת ישי: אני מהמכס.

אלעזר שטרן: אתם רוצים לא לבדוק?

אלעזר שטרן: למה אתם צריכים את זה?

אלעזר שטרן: אתם רוצים לסמוך על משרד אחר שממילא בודק משהו.

<רקפת ישי: בדיוק.

אלעזר שטרן: זאת לא החלטה פנימית שלכם?

<שלומית ארליך: אולי נבהיר.

<שלומית ארליך: היום מס קנייה (פטור) קובע בסעיף 1 בהגדרות שלו כל מיני קריטריונים של מי הוא קטין חוזר ומי הוא אזרח עולה.

<שלומית ארליך: מה שהם מבקשים לעשות זה בעצם למחוק את מה שמופיע היום בצו ופשוט לרשום שעולה נכנס לישראל כשהוא בעל תעודת קטין חוזר מהמשרד לקליטת העלייה.

<שלומית ארליך: זאת אומרת, לא לפרט את כל הפירוט של מי הוא קטין חוזר אלא להפנות את זה לקביעה של משרד הקליטה.

אלעזר שטרן: כי אחרי כן הם מוכרחים לבדוק?

<רקפת ישי: נכון.

אלעזר שטרן: אין להם את הבחירה להחליט אם לבדוק או לא לבדוק.

<שלומית ארליך: הם שואבים את זה מתוך החלטה של משרד הקליטה.

אלעזר שטרן: זה מה שהם רוצים, לשאוב.

<דוריס קריאף: היום התנאים הם אותם תנאים.

<דוריס קריאף: פשוט המכס בודק שוב ויוצא שנעשית בדיקה כפולה.

אלעזר שטרן: אין לי שאלות אליכם אלא אני שואל את המכס.

אלעזר שטרן: גם היום אתם מחליטים את מי לבדוק ואת מי לא.

אלעזר שטרן: מה הבעיה שלכם לא לבדוק אותם?

אלעזר שטרן: תגידו שזה מספק אתכם.

ניסן סלומינסקי: אם החוק מחייב אותם, ישאלו אותם למה הם לא בדקו.

אלעזר שטרן: אבל הם לא מוכרחים לבדוק כל אחד.

אלעזר שטרן: נכון?

<רקפת ישי: לקבוע מעמד.

<רקפת ישי: לקבוע שהבן אדם הספציפי הזה הוא קטין חוזר.

אלעזר שטרן: לי לא אכפת.

אלעזר שטרן: זה אותו הדבר.

ניסן סלומינסקי: אם זה מופיע, חלה עליהם חובה וכדי לתת את המעמד הם צריכים לעבור איזה הליך שהוא מיותר כי כבר עשו אותו.

ניסן סלומינסקי: כאן באים להקל עם האזרח.

אלעזר שטרן: אני מבין.

אלעזר שטרן: אתם באמת עושים הליך של בדיקה עוד פעם?

<רקפת ישי: בהחלט.

<רקפת ישי: מי שנקבע שהוא קטין חוזר, יש לו זכויות של עולה, הוא יכול לקנות רכב בהפחתת מס, הוא יכול להביא את כל הריהוט וכולי.

<רקפת ישי: אנחנו לא עושים את זה בבדיקה מדגמית.

אלעזר שטרן: הרי הם קובעים את זה ואתם בודקים שוב?

אלעזר שטרן: בסדר.

<שלומית ארליך: עוד דבר אחד.

<שלומית ארליך: דוריס אמרה שהתנאים הם זהים אבל יש איזה שהם דקויות.

<שלומית ארליך: לא כל התנאים הם זהים אחד לאחד.

<שלומית ארליך: נכון?

<שלומית ארליך: אולי תפרטי את ההבדלים.

<דוריס קריאף: המכס דורש מאזרח עולה להתייצב בצה"ל ואנחנו לא אבל אנחנו כן שולחים להם ממשקים של כל האוכלוסייה.

<דוריס קריאף: לכן זה היינו הך?

<שלומית ארליך: אתם קולטים את ההגדרות מתוך משרד הקליטה והמשמעות היא שאנחנו מקלים.

<דוריס קריאף: מקלים, אבל אנחנו עדיין כן מדווחים לצה"ל על הקטינים החוזרים והאזרחים העולים שהגיעו.

<דוריס קריאף: חוסכים לו את ההתייצבות בצה"ל.

ניסן סלומינסקי: אם המדינה רוצה להקל, מי אנחנו שנחמיר?

ניסן סלומינסקי: יש שאלות או הערות?

ניסן סלומינסקי: מי בעד אישור צו מס קניה (פטור) (תיקון מס' 2), התשע"ד-2013?

ניסן סלומינסקי: בעד – פה אחד

ניסן סלומינסקי: הצו אושר פה אחד.

ניסן סלומינסקי: תודה.

ניסן סלומינסקי: אנחנו עוברים לדיון בסעיף 8 שבסדר היום, תקנות מס הכנסה.